Държавен вестник, бр. 95, 2016 г., стр. 99

БРОЙ  95	
Д Ъ Р Ж А В Е Н  В Е С Т Н И К 	
СТР.  99  
трябва да прецени минимума и/или максимума 
налична мощност и да определи цената на тази 
енергия, базирана на общия разход за собственост-
та, включващ фиксирани и променливи разходи.
10.6. Информация за собственика/потребителя 
от наблюдение на електрическата уредба
Препоръчва се електрическата уредба да 
бъде проектирана така, че да позволява измер-
ването на общата є консумация в kWh на всеки 
час от всеки ден. Тези данни и свързаната с 
тях информация за енергията трябва да бъдат 
регистрирани и запазени за поне една година и 
трябва да бъдат достъпни за потребителя. Също 
така трябва да има възможност за записване и 
запазване на данни за консумацията на инди-
видуални товари или клонове, представляващи 
70 % от общия товар.
10.7. Управление на товарите през клоновете
10.7.1. Една система за управление на електро-
енергийната ефективност включва мониторинг 
за цялата интелигентна електрическа уредба, 
за да може ръчно (в най-лесните случаи) или 
автоматично (повечето ситуации) да се следи 
консумацията на електрическа енергия, така че 
да се оптимизират перманентно общите разходи и 
консумация на системата, с приоритетно отчитане 
на изискванията на собственика/потребителя и 
на входните параметри.
Системата за управление на електроенергий-
ната ефективност се базира на:
а) крайния избор на собственика/потребителя;
б) мониторинга на потребяваната енергия;
в) наличността и цената на енергията;
г) входящата информация от товарите.
Системата за управление на електроенергий-
ната ефективност включва:
а) измерване на клоновете;
б) контрол;
в) качество;
г) докладване;
д) аларми за проверка на добрата работа на 
устройствата;
е) управление на тарифата, ако има такова;
ж) сигурност на данните;
з) наличие на визуализация за осведомяване 
на потребителя.
10.7.2. Изискванията на собственика/потре-
бителя определят входящата информация за 
системата, като средства за измерване, сензори, 
контроли и др., и контролната методология за 
определяне на изходните сигнали и контролните 
параметри.
10.7.3. Към системата може да се предявят 
изисквания да измерва качеството, мощността, 
нивата на напрежение и товарите. Също така 
може да контролира товара или да променя 
тарифи, ако зададените лимити са надхвърлени.
10.8. Поддръжка и подобрение на изпълне-
нието на електрическата уредба
10.8.1. Прилагането на мерки за електрое-
нергийна ефективност изисква системен подход 
към електрическата уредба, а оптимизирането 
на консумацията на електроенергия изисква 
обсъждане и оценяване на всички модели на 
работа на уредбата.
10.8.2. В съществуващи уредби трябва да бъдат 
взети мерки за намаляване на консумацията на 
електроенергия. Това изисква коректно позна-
ване на консумацията на електроенергия на 
потребление или на площ. Анализът на консу-
мацията на електроенергия е първата стъпка за 
намаляване на консумацията на електроенергия 
в съществуващи уредби.
Обикновено само установяването къде и как 
се използва електроенергията може да доведе до 
10 % икономия без някаква капиталова инвести-
ция и използвайки само промени в процедурите 
или поведението.
10.9. Оценяване на електроенергийната ефек-
тивност
10.9.1. Когато се изисква оценяване на елек-
троенергийната ефективност, на собственика/
потребителя на уредбата се предлага да приеме 
програма за подобряване и/или поддържане на 
електроенергийна ефективност, която включва:
а) начална и периодична проверка на уредбата;
б) подходяща неопределеност на средствата 
за измерване;
в) прилагане на мерки за подобряване на 
електроефективността на уредбата;
г) периодична поддръжка на уредбата.
10.9.2. Главната цел на мерките за електрое-
нергийна ефективност е да оптимизират общата 
консумация на електроенергия. Затова е необхо-
димо да се гарантира ефективността на всички 
мерки, приложени в електрическата уредба за 
целия експлоатационен срок на уредбата. Това 
може да бъде постигнато чрез постоянен мони-
торинг и периодичен контрол.
10.10. Поддръжка
Освен за осигуряване на безопасното функ-
циониране поддръжката е необходима и за за-
пазване на уредбата в добро експлоатационно 
състояние. Поддръжката обаче трябва да бъде 
преразгледана от икономическа и енергийно-
ефективна гледна точка.
11. Параметри за прилагане на ефективни мерки
Проектантът на електрическата уредба тряб-
ва да определи мерките за електроенергийна 
ефективност. За целта се прилагат изисквания 
за анализ или начин за постигане на желаното 
ниво на електроенергийна ефективност. Изис-
кванията и нивата се използват за изграждане 
на профил на уредбата и определяне на класа 
на ефективност на електрическата уредба. Тези 
изисквания са организирани в следните три теми:
а) ефективност на оборудване, използващо/
пренасящо ток;
б) ефективност на електрическата разпреде-
лителна мрежа;
в) внедряване на системи за контрол, мони-
торинг и наблюдение.
Ефективността на оборудване, използващо/
пренасящо ток, се основава на спецификацията 
и указанията за употребата на това оборудване, 
дадени от производителя.
12. Мерки за електроенергийна ефективност
12.1. Оборудване, използващо/пренасящо ток
12.1.1. Електродвигатели
Един асинхронен двигател за променлив ток 
може да консумира повече енергия, отколкото 
му е необходима, особено когато работи на 
по-малко от номиналното натоварване. Тази 
излишна консумация на енергия се разсейва от 
двигателя под формата на топлина.